wannaphong/clean_thaiwikipedia huggingface dataset:
# นรภัทร วิไลพันธุ์
นรภัทร วิไลพันธุ์ (เกิด 23 ธันวาคม พ.ศ. 2540) ชื่อเล่น ไบร์ท เป็นนักแสดงชาวไทย สังกัดเดอะ วัน เอ็นเตอร์ไพรส์ เป็นที่รู้จักจากเพจ TU SEXY BOY มีผลงานเด่น เช่น ดอกแก้วกาหลงส่อง “ไบรท์ นรภัทร” หนุ่มหล่อมาดกวน พระเอกสายเหวี่ยง ดอกแก้วกาหลง“ไบรท์ นรภัทร” ปลื้ม!! “ดอกแก้วกาหลง” กระแสแรงเกินคาด อสรพิษ และ ห้องสุดท้ายหมายเลข 6 โดยทั้งสามเรื่องแสดงคู่กับ นัตยา ทองเสน   

 ประวัติ 
ไบร์ท เกิดเมื่อวันอังคารที่ 23 ธันวาคม พ.ศ. 2540เปิดประวัติ “ไบร์ท นรภัทร” หรือ “ธนา” ใน “สายรักสายสวาท” ไบร์ทสำเร็จการศึกษาระดับชั้นมัธยมปลายที่โรงเรียนสวนกุหลาบวิทยาลัย รังสิต จากนั้นได้เข้าศึกษาต่อที่สถาบันเทคโนโลยีนานาชาติสิรินธร มหาวิทยาลัยธรรมศาสตร์ ซึ่งในขณะนั้นได้เป็นเดือน SIITเปิดประวัติ!! หนุ่มหล่อ สายเท่ “ไบรท์ นรภัทร” ของดีจากรั้วธรรมศาสตร์ (ปัจจุบันได้ย้ายไปศึกษาคณะนิเทศศาสตร์ที่ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ)

 วงการบันเทิง 
ไบร์ทเข้าสู่วงการจากการเป็นนักแสดงช่องวัน 31 มีผลงานแสดงเรื่องแรกคือ ดอกแก้วกาหลงมองมุมไหนก็เท่ ไบร์ท นรภัทร หรือ พรรษา จากละคร หีบหลอนซ่อนวิญญาณ  จากนั้นรับงานแสดงต่อเนื่อง จนเกิดเป็นกระแสคู่ขวัญกับ นัตยา ทองเสน (เพลงขวัญ) นักแสดงร่วมค่ายที่ต่อมาได้แสดงละครคู่กันอีกสองเรื่องคือ อสรพิษ และ ห้องสุดท้ายหมายเลข 6 ต่อมาไบร์ทมีผลงานละคร หน้ากากแก้ว,สายรักสายสวาท,สงครามนักปั้น ,หีบหลอนซ่อนวิญญาณ,อสรพิษ,เล่ห์ลวง,พิษรักรอยอดีต,ใต้หล้า,ดวงใจจอมกระบี่,แบบฝึกรักไม่รู้ล้ม และมีผลงานล่าสุดคือ บนพระจันทร์มีกระต่าย

 ผลงานการแสดง 

 ละครโทรทัศน์ทางช่องวัน 31 
 ปี  เรื่อง  บทบาท หมายเหุต 2560  ดอกแก้วกาหลง ชิตตะวัน วรินทร์ญาดา (ตะวัน)ละครเรื่องแรก2561สายรัก สายสวาทธนา มหทรัพย์ (รับเชิญ) หน้ากากแก้ว ดินแดน สินธร (ดิน)สงครามนักปั้นนรภัทร วิไลพันธ์ุ (ไบร์ท) (รับเชิญ) 2562  หีบหลอนซ่อนวิญญาณ  ร.ต.ท.พรรษา วงศ์กุศล  2563  อสรพิษ  เจ้าไชยะวงศ์ (อดีต) / สารัช (ปัจจุบัน)  2564  เล่ห์ลวง  อรุษ เอื้อดำรงค์ (ฟิน) ห้องสุดท้ายหมายเลข 6ยมทูตดาวเหนือ 2565  พิษรักรอยอดีต (REVENGE)  ชโยดม (โช)  ใต้หล้า  หิรัญ เถากุหลาบ 2566  ดวงใจจอมกระบี่  หวังอี้เทียน 2568 บนพระจันทร์มีกระต่าย จิระ2569สวัสดีวันเพ็ญ

 ซีรีส์ 

|-
| rowspan = "1" align="center"| 2561 ||  เมืองมายา Live || ตอน  เกมกลมายา || อนุธา นทีประเสริฐ (ไทม์) || ช่องวัน 31
|-
|rowspan = "1" align="center"| 2567 ||  Love Lesson 010 แบบฝึกรักไม่รู้ล้ม || - || นนท์ || ช่องวัน 31
|}

 รางวัล 
 ปี รางวัล สาขา ผลผลงานที่เข้าชิง 2565 Kazz Awards 2022 รางวัลหนุ่มปังแห่งปี 2022  -2566รางวัลนาฏราช ครั้งที่ 14นักแสดงสมทบชายยอดเยี่ยม (ประเภทละคร)ใต้หล้า
# ซาตีไฟบุ
35xxxv (อ่านว่า เทอร์ตีไฟฟ์ หรือ ซาตีไฟบุ) เป็นสตูดิโออัลบั้มชุดที่ 7 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 กุมภาพันธ์ ค.ศ. 2015 เป็นอัลบั้มแรกของวงที่ได้บันทึกเสียงที่ต่างประเทศ โดยเฉพาะในสหรัฐอเมริกา เพลง "ไมตีลองฟอล" ได้นำไปใช้เป็นเพลงประกอบภาพยนตร์ในปี ค.ศ. 2014 เรื่อง รูโรนิ เคนชิน: เกียวโตทะเลเพลิง ในขณะที่เพลง "ฮาร์ตเอก" ได้นำไปใช้เป็นเพลงประกอบภาพยนตร์เรื่อง รูโรนิ เคนชิน: คนจริง โคตรซามูไร สำหรับเพลง "ไมตีลองฟอล" ได้ขึ้นชาร์ตสูงสุดด้วยอันดับที่ 2 ในชาร์ตบิลบอร์ดเจเปนฮอต 100 และคงอันดับได้ถึง 17 สัปดาห์

เวอร์ชันลิมิตเตดของอัลบั้มพรีออเดอร์พร้อมด้วยดีวีดีการแสดงอะคูสติกของวง ซึ่งได้แก่เพลง "ไมตีลองฟอล" และเพลง "ดิซิชัน" ได้จำหน่ายหมดอย่างรวดเร็วก่อนสิ้นปี ค.ศ. 2014.

เมื่อวันที่ 28 กุมภาพันธ์ ค.ศ. 2015 อัลบั้มนี้ได้ขึ้นชาร์ตบิลบอร์ตท็อปฮีตซีกเกอส์ ด้วยอันดับที่ 11 ในสัปดาห์เดียวกัน อัลบั้มนี้ก็ได้ขึ้นชาร์ตบิลบอร์ดอินดีเพนเดนต์อัลบั้ม ด้วยอันดับที่ 43 แล้วได้ขึ้นชาร์ตบิลบอร์ดฮาร์ดร็อกอัลบั้ม ด้วยอันดับที่ 23 และไปถึงอันดับที่ 1 ในชาร์ตบิลบอร์ดเวิลด์อัลบั้ม

อัลบั้มนี้ในฉบับเนื้อเพลงภาษาอังกฤษได้ออกจำหน่ายในสหรัฐอเมริกาโดยค่ายเพลงวอร์เนอร์บราเธอส์เรเคิดส์ เมื่อวันที่ 25 กันยายน ค.ศ. 2015 โดยมีโบนัสแทร็กเพิ่มขึ้นมา 2 เพลง

 รายชื่อเพลง
# พระเจ้ามังฆ้องที่ 2
พระเจ้ามังฆ้องที่ 2 (; 9 ตุลาคม 1446 – 7 เมษายน 1501) เป็นกษัตริย์แห่งอังวะใน ค.ศ. 1480 ถึง 1501 ตลอดรัชสมัย 20 ปีเป็นจุดเริ่มต้นของความเสี่อยถอยของอังวะในการควบคุมพื้นที่พม่าตอนบน ยะแม่ที่น ภูมิภาคทางตะวันออกของอังวะ ก่อกบฏหลังพระเจ้ามังฆ้องขึ้นครองราชย์และเป็นอิสระตลอดรัชสมัย ภูมิภาคแปรและสารวดีตอนใต้ก่อกบฏใน ค.ศ. 1482 และยังคงเป็นอิสระ ในช่วงกลางคริสต์ทศวรรษ 1490 กลุ่มรัฐไทใหญ่แห่งโม่ญี่น โม่ก้อง, เมืองมีด และกะเล่ ต่างแยกออกไปและเริ่มรุกรานดินแดนอังวะตอนเหนือPhayre  1967: 86–87 พระเจ้ามังฆ้องทรงพึ่งพาความช่วยเหลือทางทหารจากพระเจ้าเมงจีโย อุปราชตองอูมากขึ้น เมื่อสิ้นรัชสมัยของพระองค์กลับเป็นฝ่ายตองอูที่ขึ้นมามีอำนาจเหนืออังวะFernquest 2005

พระเจ้ามังฆ้องสถาปนาพระราชโอรสองค์ใหญ่คือสีหสุระที่ 2 เป็นกษัตริย์และปกครองร่วมกับพระองค์เป็นเวลา 15 ปี แต่พระเจ้าสีหสุระที่ 2 ก็สวรรคตเพียง 1 เดือนก่อนที่พระเจ้ามังฆ้องที่ 2 จะสวรรคตในเดือนเมษายน ค.ศ. 1501 โดยผู้สืบราชบัลลังก์คือพระราชโอรสองค์เล็ก ชเวนันจอชิน (นรปติที่ 2)

ช่วงที่เป็นมกุฎราชกุมาร
พระเจ้ามังฆ้องที่ 2 เป็นพระราชโอรสองค์ใหญ่ในพระเจ้าสีหสุระแห่งอังวะ ผู้แต่งตั้งพระองค์เป็นมกุฎราชกุมารในรัชสมัยของพระองค์ (1468–1480) และได้รับที่ดินศักดินาที่ภูมิภาค Dabayin บรรดาพระอนุชาของพระองค์ปกครองหลายภูมิภาค โดยพระปิตุลามังศรีชวาและตะโดเมงสอปกครองภูมิภาคแปรและสารวดีตอนใต้ ตามลำดับ

รัชสมัย
# เซนตร์นาอุชฟิล์ม
สตูดิโอภาพยนตร์วิทยาศาสตร์และภาพยนตร์เพื่อการศึกษากลาง  หรือ เซนตร์นาอุชฟิล์ม  เป็นสตูดิโอภาพยนตร์สารคดีของสหภาพโซเวียต และรัสเซีย เป็นหนึ่งในสตูดิโอถ่ายทำสารคดีแนววิทยาศาสตร์ และ ภาพยนตร์ข่าวหลักของสหภาพโซเวียต มีที่ตั้งหลักที่กรุงมอสโก
 ชื่อในอดีต 
 1930 — โซยุซเทกซ์ฟิล์ม 
 1933—1940 — มอสเทกซ์ฟิล์ม 
 1941—1944 — โวเยนเทกซ์ฟิล์ม 
 1945—1966 — มอสนาอุชฟิล์ม 
 1967—2003 — เซนตร์นาอุชฟิล์ม 
 2004—ปัจจุปัน — Centre of National Film 
 ภาพยนตร์ที่มาจากค่ายนี้ 
thumb|ทีมงานของเซนตร์นาอุชฟิล์มกำลังสร้างอนิเมชั่น สเปซด็อก น้องหมาตะลุยจักรวาล
  Khochu vsyo znat (1957 ภาพยนตร์ข่าว) 
  Tchaikovsky (1958)
 Dersu Uzala (1961) 
  The First Flight to the Stars.. (1961 ร่วมผลิตกับ CSDF) 
 Thailand, the rainy season (1976)
 สเปซด็อก น้องหมาตะลุยจักรวาล  (2009)

 เครื่องอิสริยาภรณ์ที่ได้รับ 
 60px เครื่องอิสริยาภรณ์ดาวแดง (14 เมษายน 1944) 60px เครื่องอิสริยาภรณ์เครื่องหมายแห่งเกียรติยศ (19 มกราคม 1983)
 แหล่งข้อมูลอื่น 
 Киностудия «Центр национального фильма» 
 Фильмофонд киностудии Центрнаучфильм
# มหาลัญจกรของสหรัฐ
มหาลัญจกรสหรัฐ  เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782

ด้านหน้าของลัญจกรใช้เป็นตราอาร์มประจำชาติสหรัฐ ส่วนตัวลัญจกรเองนั้นใช้ในเอกสารอย่างหนังสือเดินทาง, เครื่องยศทหาร, ป้ายสถานทูต, และธงหลายแบบ เมื่อใช้เป็นตราอาร์ม ลัญจกรดวงนี้มีสีตามที่กำหนดไว้อย่างเป็นทางการ แต่เมื่อใช้ในเอกสาร มักเป็นขาวดำ

นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง

 ประวัติ 
วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782
# ถ้าฉันหายไป
ถ้าฉันหายไป (Skyline) เป็นซิงเกิลของเอิ๊ต-ภัทรวี ศรีสันติสุข วางจำหน่ายครั้งแรกในปี พ.ศ. 2561 แต่งเนื้อร้องโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ ทำนองโดยภัทรวี ศรีสันติสุข, เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และเรียบเรียงโดยเพิ่มศักดิ์ พิสิษฐ์สังฆการ ภายใต้สังกัดค่ายมิวซิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 20 กุมภาพันธ์ พ.ศ. 2561

 ผู้มีส่วนร่วมในการทำเพลง 
เอิ๊ต ภัทรวี - ร้อง/กีตาร์/ทำนอง/เรียบเรียง
สุดเขต จึงเจริญ - เนื้อร้อง/ทำนอง
เพิ่มศักดิ์ พิสิษฐ์สังฆการ - เนื้อร้อง/ทำนอง/เรียบเรียง/โปรดิวเซอร์/เปียโน/อำนวยการผลิต/Mixed & Mastered/Lyrics Director/Executive Producer
อนันต์ ดาบเพ็ชรธิกรณ์ - เนื้อร้อง/ทำนอง
ทฤษฎี ศรีม่วง (โอ Jetset'er) - กีต้าร์ไฟฟ้า
พอพัฒน์ กิจไกรลาศ - กลอง
ต่อยศ จงแจ่ม (ป๊อก Zeal) - กีต้าร์เบส
สุธิติ ไชยสมุทร - Drums Sound Design/Session Drum Technician

 การตอบรับ 
ชาร์ต (พ.ศ. 2561)อันดับสูงสุด แคตเรดิโอ ชาร์ตท็อป 30New Cat เพลงใหม่ประจำสัปดาห์ 4 - 10 March 2018 15 Spotify Chart Thailand Daily Chart 4 EFM Top AirPlay 100 42
# แอมบิชันส์ (อัลบั้มวันโอเคร็อก)
แอมบิชันส์  เป็นสตูดิโออัลบั้มชุดที่ 8 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 มกราคม ค.ศ. 2017 สำหรับฉบับภาษาญี่ปุ่นสังกัดค่ายเพลงญี่ปุ่นเอ-สเก็ตช์ และวันที่ 13 มกราคม ค.ศ. 2017 สำหรับฉบับอินเตอร์เนชันแนลสังกัดค่ายเพลงอเมริกัน ฟิลด์บายราเมน

เพลง "ออลเวส์คัมมิงแบ็ก" ได้ปรากฏในชุดโฆษณาโทรศัพท์ของเอ็นทีที โดโคโม หลังจากที่เซ็นสัญญากับค่ายเพลงฟิลด์บายราเมนเมื่อวันที่ 11 กันยายน ค.ศ. 2016 ทางวงก็ได้ปล่อยเพลง "เทกกิงออฟ" เป็นซิงเกิลแรกเมื่อวันที่ 16 กันยายน ซึ่งได้นำไปใช้เป็นเพลงประกอบภาพยนตร์ของญี่ปุ่นเรื่อง "มิวเซียม" ที่นำแสดงโดยชุน โอะงุริ ต่อด้วยซิงเกิลที่สอง "เบดรูมวอร์แฟร์" เมื่อวันที่ 18 พฤศจิกายน เพลง "ไอวอสคิง" เมื่อวันที่ 15 ธันวาคม และเพลง "วีอาร์" ในวันที่ 9 มกราคม ค.ศ. 2017

 รายการเพลง 

 ชาร์ต 
 อัลบั้ม 
ชาร์ต (2017)อันดับสูงสุด Australian Albums (ARIA) 57 Japanese Weekly Albums Chart (Oricon) 1 New Zealand Heatseeker Albums (RMNZ) 2 South Korean Albums (Gaon) 76 US Top Alternative Albums (Billboard) 9 US Top Rock Albums (Billboard) 12 US Top Hard Rock Albums (Billboard) 2

 ซิงเกิล 
 ชื่อ ปี อันดับสูงสุด JPNBillboardPeaks of singles on the Japan Hot 100:
 "Always Coming Back": 
 "Taking Off": 
 "Bedroom Warfare": 
 "I Was King": 
 "We Are":  "Always Coming Back" 2016 9 "Taking Off" 4 "Bedroom Warfare" 20 "I Was King" 26 "We Are" 2017 4

 เพลงอื่น ๆ ที่ติดชาร์ต 
 ชื่อ ปี อันดับสูงสุด JPNBillboardPeaks of other charted songs on the Japan Hot 100:
 "Listen": 
 "Take What You Want":  USHot Rock USSpotifyViral 50 "Listen" (ร่วมกับ Avril Lavigne) 2017 93 — — "Take What You Want" (ร่วมกับ 5 Seconds of Summer) 57 44 13

การรับรอง
# มัคซีมีลีอาน ฟิลลิพ
มัคซีมีลีอาน ฟิลลิพ (เกิดวันที่ 1 มีนาคม ค.ศ. 1994) เป็นนักฟุตบอลอาชีพชาวเยอรมัน ลงเล่นในตำแหน่งกองหน้าให้กับโบรุสซีอาดอร์ทมุนท์ในบุนเดิสลีกา

 สโมสรอาชีพ 
ฟิลลิพเริ่มต้นเส้นทางอาชีพกับสโมสรกีฬาแฮร์ทาเบอร์ลิน ต่อมาในปี ค.ศ. 2008 เขาย้ายไปเข้าร่วมเทนนิสโบรุสเซียเบอร์ลิน

 เอ็สเซ ไฟรบวร์ค 
ในปี ค.ศ. 2012 ฟิลลิพเซ็นสัญญากับเอ็สเซ ไฟรบวร์ค ต่อมาวันที่ 5 เมษายน ค.ศ. 2014 เขาลงเล่นนัดแรกให้กับทีมชุดใหญ่ นัดที่พบกับเฟาเอฟเบชตุทการ์ทในการแข่งขันบุนเดิสลีกา โดยลงมาแทนที่ Felix Klaus ในนาทีที่ 90

 โบรุสซีอาดอร์ทมุนท์ 
วันที่ 7 มิถุนายน ค.ศ. 2017 ฟิลลิพเซ็นสัญญากับโบรุสซีอาดอร์ทมุนท์ด้วยสัญญา 5 ปีไปจนถึง ค.ศ. 2022 ค่าตัวโดยประมาณอยู่ที่ 20 ล้านยูโร พร้อมกับโบนัส Michael Zorc ผู้บริหารของดอร์ทมุนท์ กล่าวว่า ฟิลลิพเป็นผู้เล่นที่เก่งในหลาย ๆ ด้าน มีการยิงที่เฉียบคม และมีอนาคตที่แสนวิเศษ ฟิลลิพลงเล่นนัดแรกกับดอร์ทมุนท์เมื่อวันที่ 6 สิงหาคม ค.ศ. 2017 ในนัดที่เสมอบาเยิร์นมิวนิก 2-2 (แพ้จุดโทษ 6-7) ในเดเอฟเอล-ซูเปอร์คัพ โดยเขาลงมาแทนที่ Christian Pulisic ในนาทีที่ 90 และเป็นผู้ยิงจุดโทษคนที่สอง เขาลงเล่นเป็นตัวจริงนัดแรกเมื่อวันที่ 19 สิงหาคม ค.ศ. 2017 ในนัดที่ดอร์ทมุนท์บุกชนะว็อลฟส์บูร์ก 3-0 ต่อมาวันที่ 18 กันยายน ค.ศ. 2017 เขายิงประตูแรกกับดอร์ทมุนท์ในนัดที่เปิดบ้านเอาชนะเอฟเซเคิล์น 5-0 โดยในนัดนั้น เขายิงได้สองประตู และในวันที่ 26 กันยายน ค.ศ. 2017 เขาลงเล่นนัดแรกในยูฟ่าแชมเปียนส์ลีก นัดที่ดอร์ทมุนท์เปิดบ้านแพ้เรอัลมาดริด

 เกียรติประวัติ 
 สโมสร 
เอ็สเซ ไฟรบวร์ค
 ซไวเทอบุนเดิสลีกา: 2015–16

 ทีมชาติ 
เยอรมนี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
# นานา (ย่านในกรุงเทพมหานคร)
นานา  เป็นชื่อย่านและทางแยกแห่งหนึ่งในกรุงเทพมหานคร ตั้งอยู่ในพื้นที่แขวงคลองเตย เขตคลองเตย กับแขวงคลองเตยเหนือ เขตวัฒนา โดยแยกนานาเป็นสี่แยกที่เป็นจุดตัดกันระหว่างถนนสุขุมวิท กับซอยสุขุมวิท 4 (ซอยนานาใต้) และซอยสุขุมวิท 3 (ซอยนานาเหนือ)

ชื่อ "นานา" มาจากนามสกุลของนายเล็ก นานา อดีตนักการเมืองและนักธุรกิจอสังหาริมทรัพย์ชาวไทยเชื้อสายอินเดีย ผู้ซึ่งเป็นเจ้าของที่ดินจำนวนมากในกรุงเทพมหานคร จนได้รับฉายาว่า "ราชาที่ดินกรุงเทพฯ" ซึ่งเป็นผู้ริเริ่มธุรกิจในย่านนี้ โดยมีสถานที่สำคัญใกล้เคียง คือ สถานีรถไฟฟ้านานา ตั้งอยู่บริเวณปากซอยสุขุมวิท 7 ห่างออกไปประมาณ 300 เมตร และนานาพลาซ่า ศูนย์การค้าสำคัญของย่านนี้ ซึ่งอยู่ในซอยสุขุมวิท 4

บริเวณรอบ ๆ แยกนานา รวมถึงในซอยสุขุมวิท 3 และ 4  เป็นแหล่งที่เป็นที่รู้จักกันดีในแง่ของความเป็นย่านโคมแดง เช่นเดียวกับ ย่านพัฒน์พงศ์, ธนิยะ หรือซอยคาวบอย อันเป็นแหล่งรวมสถานบันเทิงยามค่ำคืนจำนวนมาก ทั้ง ผับ, บาร์, ดิสโก้เทค (รวมถึงมีการขายบริการทางเพศด้วย) เป็นที่รู้จักกันดีของชาวต่างประเทศ รวมถึงยังเป็นที่อยู่อาศัยของชาวต่างประเทศจำนวนมาก ในหลากหลายเชื้อชาติและศาสนา ถือว่าเป็นย่านที่มีการพัฒนาและความเจริญ มีอาคารชุดหรือคอนโดมิเนียมขนาดใหญ่สร้างขึ้นอยู่ข้างเคียง

ประวัติ
แต่เดิมบริเวณย่านนานาเรียกว่า ทุ่งบางกะปิ ภายหลังมีกลุ่มผู้มีรายได้สูง เจ้านายในพระราชวงศ์ ข้าราชการระดับสูงและคหบดี มาซื้อที่ดินเพื่อปลูกสร้างที่อยู่อาศัย เมื่อมีการตัดถนนสุขุมวิทเมื่อ พ.ศ. 2479 เมื่อเริ่มก่อสร้างเป็นถนนหินใส่ฝุ่น การจัดสรรที่ดินในบริเวณนี้เริ่มแรกโดยนายเอ อี นานา ได้ซื้อที่ดินแถบนี้ไว้มาก ได้เริ่มจัดสรรที่ดินของตนเป็นบริษัทแรกเป็นที่ดินซอยนานาแยกเข้าไปทั้งสองฟากของถนนสุขุมวิทในปัจจุบัน ต่อมามีเจ้าของที่ดินอื่น ๆ เริ่มเข้ามาพัฒนาด้วยเช่นกัน

ต่อมาเมื่อตัดถนนเพชรบุรีเมื่อ พ.ศ. 2503 ในช่วงปี พ.ศ. 2510 มีการสร้างสะพานข้ามคลองแสนเสบเพื่อเชื่อมถนนเพชรบุรีกับถนนสุขุมวิท ในช่วงสงครามเวียดนามเกิดสถานบริการและสถานบันเทิงระหว่างซอยนานาจนถึงแยกอโศก รวมถึงเกิดโรงแรมเพื่อรองรับชาวต่างชาติ โรงแรมที่มีชื่อเสียงเช่น โรงแรมแลนด์มาร์ก

 ระเบียงภาพ
# มังศรีชวาแห่งแปร
มังศรีชวา (, ;  ค.ศ. 1435 – 1482) เป็นพระเจ้าแปรตั้งแต่ ค.ศ. 1446 ถึง 1482 ในฐานะประเทศราชของอังวะ 3 รัชกาล คือ นรปติที่ 1, สีหสุระที่ 1 และมังฆ้องที่ 2 แห่งอาณาจักรอังวะ

 พระประวัติ 
พระองค์มีชื่อตอนประสูติว่า Min Hsin-Mya (မင်းဆင်များMaha Yazawin Vol. 2 2006: 78 หรือ မင်းဆင်မြားHmannan Vol. 2 2003: 86) โดยเป็นพระราชโอรสของพระเจ้านรปติที่ 1 แห่งอังวะ เมื่อครั้งยังดำรงพระอิสริยยศเป็น สีหตูแห่งแปร กับพระนางอตุลสิริมหาราชเทวีHmannan Vol. 2 2003: 83 สันนิษฐานว่าพระองค์ประสูติเมื่อประมาณ ค.ศ. 1435พงศาวดารไม่ได้บันทึกวันประสูติอย่างชัดเจน สีหสุระประสูติในวันที่ 1 พฤษภาคม ค.ศ. 1431 พระองค์มีพระเชษฐภคินีสององค์ระหว่างพระองค์กับสีหสุระ นั่นหมายความว่าพระองค์ไม่ได้ประสูติในช่วงก่อน ค.ศ. 1434 ที่มากไปกว่านั้น เนื่องจากพระองค์ได้รับการแต่งตั้งเป็นอุปราชในช่วงต้น ค.ศ. 1446 ซึ่งต้องมีช่วงพระชนมายุอย่างน้อย 10 พรรษา ทำให้พระองค์อาจประสูติในช่วง ค.ศ. 1435 พระองค์มีพระเชษฐา 1 พระองค์ พระพี่นาง 3 พระองค์ พระอนุชา 1 พระองค์ และพระขนิษฐา 3 พระองค์Hmannan Vol. 2 2003: 83–84 ในเดือนเมษายน ค.ศ. 1442 ย้ายมาประทับที่อังวะ ภายหลังจากที่พระบิดาได้ขึ้นสืบราชบัลลังก์อังวะพร้อมกับเฉลิมพระนามใหม่เป็น นรปติที่ 1 แห่งอังวะHmannan Vol. 2 2003: 81

มังศรีชวาประทับที่อังวะเป็นระยะเวลาสั้น ๆ เพราะในเดือนมกราคม ค.ศ. 1446พงศาวดารมาตรฐาน (Maha Yazawin Vol. 2 2006: 78; Hmannan Vol. 2 2003: 86) บันทึกว่า พระเจ้านรปติประทานตำแหน่งใหม่ที่ตองอูและแปรหลังการสวรรคตของพระเจ้าตราพระยาแห่งตองอูใน 807 ME (29 มีนาคม ค.ศ. 1445 ถึง 28 มีนาคม ค.ศ. 1446) รายงานจากพงศาวดารตองอูยาซาวิน (Sein Lwin Lay 2006: 30–31) ตราพระยาสวรรคตในวันที่ 2 มกราคม ค.ศ. 1446 (ขึ้น 5 ค่ำ เดือน Tabodwe 807 ME) นั่นหมายความว่า พิธีแต่งตั้งจัดขึ้นในช่วง 2 มกราคม ค.ศ. 1446 ถึง 28 มีนาคม ค.ศ. 1446 และส่วนเป็นพูดถึงมากที่สุดคือมกราคม ค.ศ. 1446 พระเจ้านรปติที่ 1 ได้สถาปนาพระองค์ที่พระชนมายุเพียง 11 พรรษาให้มาครองเมืองแปรในฐานะประเทศราช ซึ่งเป็นเมืองสำคัญอันดับ 2 ของอาณาจักรHmannan Vol. 2 2003: 86 พระองค์เป็นพระโอรสที่จงรักภักดีต่อพระบิดาเป็นเวลา 26 ปี แต่ใน ค.ศ. 1472 พระองค์ได้ก่อกบฏต่อพระเชษฐาคือ สีหสุระที่ 1 แห่งอังวะ โดยร่วมกับพระอนุชาคือ ตะโดเมงสอ เจ้าเมืองสารวดี แต่แผนการครั้งนี้ก็ไม่สำเร็จทั้งสองพระองค์จึงยอมแพ้ต่อพระเจ้าอังวะในเดือนกุมภาพันธ์ ค.ศ. 1473(Hmannan Vol. 2 2003: 102): Tabaung 834 ME = 28 มกราคม ค.ศ. 1473 ถึง 26 กุมภาพันธ์ ค.ศ. 1473 พระเจ้าสีหสุระก็มิได้พิโรธโกรธเคืองทั้งสองพระองค์ อีกทั้งยังให้ทั้งสองพระองค์ดำรงตำแหน่งเดิมHmannan Vol. 2 2003: 101–102

มังศรีชวาถึงแก่พิราลัยเมื่อ ค.ศ. 1482Hmannan Vol. 2 2003: 215 หลังจากดำรงพระยศนี้นานถึง 36 ปี จากนั้น ตะโดเมงสอแห่งสารวดี พระอนุชาก็ฉวยโอกาสเข้ายึดเมืองแปรพร้อมกับกบฏต่อ พระเจ้ามังฆ้องที่ 2 พระนัดดาโดยตะโดเมงสอก่อการสำเร็จทำให้แปรเป็นอิสระจากอังวะHmannan Vol. 2 2003: 113–114

บรรพบุรุษ

หมายเหตุ
# มีชี บัตชัวยี
มีชี บัตชัวยี-อาตุนกา (เกิด 2 ตุลาคม ค.ศ. 1993) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองหน้าให้กับเฟแนร์บาห์แช และทีมชาติเบลเยียม

บัตชัวยีเริ่มต้นเส้นทางอาชีพกับสโมสร สต็องดาร์ลีแยฌ ในปี ค.ศ. 2011 ยิงได้ 44 ประตูจากการลงเล่น 120 นัด โดย 21 ประตูในเบลเจียนโปรลีก ฤดูกาล 2013–14 ช่วยให้เขาเป็นรองดาวซัลโวของฤดูกาล และได้รับรางวัลรองเท้าอีโบนี เขาย้ายไปมาร์แซย์ด้วยค่าตัว 4.5 ล้านปอนด์ และช่วยให้สโมสรผ่านเข้าไปถึงกุปเดอฟร็องส์ นัดชิงชนะเลิศ 2016 ต่อมาในเดือนกรกฎาคม ค.ศ. 2016 เขาเซ็นสัญญากับเชลซีด้วยค่าตัว 33 ล้านปอนด์ และช่วยให้เชลซีคว้าแชมป์พรีเมียร์ลีก ฤดูกาล 2016–17 ได้สำเร็จ

บัตชัวยียิงประตูแรกในนามทีมชาติในนัดที่เบลเยียมพบกับไซปรัสในเดือนมีนาคม ค.ศ. 2015 เขาเป็นหนึ่งในผู้เล่นที่พาเบลเยียมผ่านเข้าไปถึงรอบก่อนรองชนะเลิศในฟุตบอลชิงแชมป์แห่งชาติยุโรป 2016

 ทีมชาติ 
บัตชัวยีสามารถเลือกลงเล่นให้กับทีมชาติสาธารณรัฐประชาธิปไตยคองโกได้ โดยมีเชื้อสายของบิดามารดา แต่ในเดือนมีนาคม ค.ศ. 2015 เขาเลือกลงเล่นให้กับทีมชาติเบลเยียม

เขาลงเล่นทีมชาตินัดแรกเมื่อวันที่ 28 มีนาคม ค.ศ. 2015 ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก ในนัดที่พบกับไซปรัส โดยเป็นตัวสำรองลงมาแทนที่คริสตีย็อง แบนเตเก ในนาทีที่ 77 เขายิงประตูจากนอกกรอบเขตโทษโดยใช้เวลาเพียงสามนาที ช่วยให้เบลเยียมเปิดบ้านชนะไปได้ 5–0 เขาได้แข่งขันรอบสุดท้ายที่ประเทศฝรั่งเศส และได้ลงเล่นในรอบ 16 ทีมสุดท้าย นัดที่พบกับฮังการีที่ตูลูซในวันที่ 26 มิถุนายน เขาได้ประตูจากการจ่ายบอลของเอแดน อาซาร์ ช่วยให้เบลเยียมเอาชนะไปได้ 4–0

 สถิติ 
Michy Batshuayi stats at the Royal Belgian Football Association.

ทีมชาติปี ค.ศ.ลงเล่นประตู เบลเยียมรุ่นอายุไม่เกิน 21 ปี 2012  4  3 2013  7  2 2014  2  2 ทั้งหมด  13  7 เบลเยียม 2015  2  2 2016  7  1 2017  2  2 ทั้งหมด  11  5

 ประตูในนามทีมชาติ 
 ลำดับ  วันที่  สนาม  คู่แข่ง  ประตู  ผล  การแข่งขัน  อ้างอิง 1.  28 มีนาคม ค.ศ. 2015  King Baudouin Stadium, บรัสเซลส์, เบลเยียม    5–0  5–0  ฟุตบอลชิงแชมป์แห่งชาติยุโรป 2016 รอบคัดเลือก   2.  13 พฤศจิกายน ค.ศ. 2015  King Baudouin Stadium, บรัสเซลส์, เบลเยียม   3–1  3–1  กระชับมิตร   3.  26 มิถุนายน ค.ศ. 2016  สตาดียอมมูว์นีซีปาล, ตูลูซ, ฝรั่งเศส    2–0  4–0  ฟุตบอลชิงแชมป์แห่งชาติยุโรป 2016  4.  5 มิถุนายน ค.ศ. 2017  King Baudouin Stadium, บรัสเซลส์, เบลเยียม    2–1  2–1  กระชับมิตร   5.  7 ตุลาคม ค.ศ. 2017  Stadion Grbavica, ซาราเยโว, บอสเนียและเฮอร์เซโกวีนา    2–2  4–3   ฟุตบอลโลก 2018 รอบคัดเลือก 

 เกียรติประวัติ 
 สโมสร 
เชลซี
 พรีเมียร์ลีก: 2016–17

 บุคคล 
 รางวัลรองเท้าอีโบนี: 2013–14
 ผู้เล่นยอดเยี่ยมประจำเดือนของ UNFP: ตุลาคม 2015
# บาตังกัส (เมือง)
บาตังกัส  เป็นนครศูนย์กลางของจังหวัดบาตังกัส ประเทศฟิลิปปินส์ และเป็นนครที่มีพื้นที่มากที่สุดในจังหวัด และเป็นหนึ่งในนครที่พัฒนาเป็นเมืองรวดเร็วที่สุดของประเทศ ในปี ค.ศ. 2015 บาตังกัสมีประชากร 329,874 คน

บาตังกัสเป็นที่รู้จักกันในฐานะ "ท่าเรืออุตสาหกรรมแห่งคาลาบาร์โซน" เนื่องจากเป็นที่ตั้งของท่าเรือนานาชาติบาตังกัส หนึ่งในท่าเรือที่มีผู้โดยสารหนาแน่นที่สุด และยังมีโรงกลั่นน้ำมันที่ใหญ่เป็นอันดับต้น ๆ ของประเทศ นอกจากนี้ยังมีโรงไฟฟ้าจากแก๊สธรรมชาติ 3 แห่ง และโรงงานอุตสาหกรรมอีกหลายแห่ง ตัวนครเป็นศูนย์กลางในด้านพาณิชยกรรม การศึกษา สาธารณสุข การท่องเที่ยว และการขนส่งของภูมิภาค

 การขนส่ง 
การขนส่งหลักในตัวเมือง ได้แก่ รถจิปนีย์ และรถจักรยานสามล้อ โดยเชื่อมต่อระหว่างบารังไกย์ เมืองและเทศบาลอื่น ๆ ศูนย์กลางการขนส่งอยู่ที่สถานีขนส่งผู้โดยสารแกรนด์เซ็นทรัล ถนนไดเวอร์ชัน

 การศึกษา 
สถาบันการศึกษาที่สำคัญได้แก่ มหาวิทยาลัยรัฐบาตังกัส, สถานศึกษาแห่งมหาวิทยาลัยฟิลิปปินส์–บาตังกัส, มหาวิทยาลัยบาตังกัส, วิทยาลัยเซนต์บริดเก็ต, โรงเรียนนานาชาติเวสต์มีด, วิทยาลัยโกลเดนเกต และวิทยาลัยลุงซดบาตังกัส

แผนกการศึกษาได้แบ่งเขตพื้นที่การศึกษาในบาตังกัส ในช่วงปีการศึกษา 2013-2014 มีโรงเรียนประถม 82 แห่ง และโรงเรียนมัธยม 18 แห่ง  ต่อมาในปีการศึกษา 2016-2017 มีโรงเรียนเอกชนที่ได้รับอนุญาต 50 แห่ง ซึ่งสอนในหลายระดับจนถึงระดับวิทยาลัย

 ระเบียงภาพ
# เคลีก 2
เคลีก 2  เป็นลีกฟุตบอลอาชีพของประเทศเกาหลีใต้ และเป็นลีกอันดับที่สองในระบบลีกฟุตบอลเกาหลีใต้ ปัจจุบันมีสโมสรฟุตบอลเข้าแข่งขันทั้งหมด 13 ทีม

 ประวัติ 
เมื่อวันที่ 22 มกราคม ค.ศ. 2018 ได้เปลี่ยนชื่อลีกเป็นเคลีก 2

 สโมสร 
 สโมสร เมืองเหย้า สนามฤดูกาลแรก อันซันกรีเนอส์ อันซัน อันซันวา~ สเตเดียม 2017 อาซันมูกุงฮวา อาซัน อี ซุน-ชิน สเตเดียม 2017 อันยัง อันยัง อันยังสเตเดียม 2013 ปูช็อน 1995 ปูช็อน ปูช็อนสเตเดียม 2013 ปูซานไอพาร์ก ปูซาน ปูซานกูด็อกสเตเดียม 2016 แทจ็อนซิติเซน แทจ็อน แทจ็อนเวิลด์คัพสเตเดียม 2014 ควังจู ควังจู ควังจูเวิลด์คัพสเตเดียม 2013 ซองนัม ซ็องนัม ทันช็อนสเตเดียม 2017 โซลอีแลนด์ โซล สนามกีฬาโอลิมปิกโซล 2015 ซูว็อน ซูว็อน ซูว็อนสเตเดียม 2013

 ทำเนียบแชมป์แต่ละฤดูกาล 
 แชมป์แบ่งตามฤดูกาล 
ฤดูกาล ชนะเลิศ รองชนะเลิศ2013ซังจู ซังมูโพลิซ เอฟซี2014แทจ็อนซิติเซนควังจู เอฟซี 2015ซังจู ซังมูซูว็อน เอฟซี2016อันซันมูกุงฮวาแทกู เอฟซี2017คย็องนัม เอฟซีปูซานไอพาร์ก2018อาซันมูกุงฮวาซ็องนัม2019ควังจู เอฟซีปูซานไอพาร์ก2020เชจูยูไนเต็ดซูว็อน เอฟซี2021คิมช็อนซังมูแทจ็อนซิตีเซน2022ควังจูแทจ็อนซิตีเซน2023คิมช็อนซังมูปูซานไอพาร์ก

 แชมป์แบ่งตามสโมสร 
 สโมสร  ชนะเลิศ  ฤดูกาล  รองชนะเลิศ  ฤดูกาล ควังจู<center> 22019, 2022<center> 12014ซังจู ซังมู<center> 2 2013, 2015<center> 0อันซันมูกุงฮวา, อาซันมูกุงฮวา<center> 2 2016, 2018<center> 1 2013แทจ็อนซิติเซน<center> 1 2014<center> 22021, 2022คย็องนัม<center> 1 2017<center> 0เชจูยูไนเต็ด<center> 1 2020<center> 0คิมช็อนซังมู<center> 12021<center> 0ซูว็อน<center> 0<center> 2 2015, 2020แทกู<center> 0<center> 1 2016ปูซานไอพาร์ก<center> 0<center> 2 2017, 2019ซ็องนัม<center> 0<center> 1 2018
# เคอร์ดิสถานซีเรีย
เคอร์ดิสถานซีเรีย  เป็นพื้นที่ที่มีชาวเคิร์ดอาศัยอยู่ในภาคเหนือของประเทศซีเรีย แวดล้อมด้วยดินแดนแทรกไม่ติดต่อกันสามดินแดนตามชายแดนประเทศตุรกีและอิรัก ประกอบด้วย Afrin ทางทิศตะวันตกเฉียงเหนือ Kobani ทางทิศเหนือ และ Jazira ทางทิศตะวันออกเฉียงเหนือ มักเรียกว่า เคอร์ดิสถานตะวันตก หรือ โรยาวา  สำหรับเคอร์ดิสถานแห่งอื่น ได้แก่ เคอร์ดิสถานอิหร่าน, เคอร์ดิสถานตุรกี, และ เคอร์ดิสถานอิรัก

 เชิงอรรถ
# อันตีโปโล
นครอันตีโปโล (ตากาล็อก: Lungsod ng Antipolo) หรือ อันตีโปโลซิตี เป็นนครศูนย์กลางของจังหวัดรีซัล ประเทศฟิลิปปินส์ ในปี ค.ศ. 2015 มีประชากร 776,386 คน เป็นเมืองที่มีประชากรมากที่สุดของเขตคาลาบาร์โซน และมากเป็นอันดับที่เจ็ดของประเทศ

อันตีโปโลยกฐานะจากเทศบาลมาเป็นนครในวันที่ 4 เมษายน ค.ศ. 1998 ภายใต้คำสั่งสาธารณรัฐที่ 8508 และทำพิธีเปิดศาลากลางจังหวัดหลังใหม่ในเดือนมีนาคม ค.ศ. 2009 แทนที่ศาลากลางหลังเก่าในปาซิก ซึ่งอยู่นอกอำนาจศาลจังหวัดรีซัล ภายหลังจากที่เมืองปาซิกถูกย้ายไปเมโทรมะนิลาในปี ค.ศ. 1975 ทำให้ต้องมีการย้ายศูนย์กลางจังหวัดมาที่อันตีโปโลBoard wants Antipolo officially named capital of Rizal. Retrieved October 23, 2009. ต่อมาในวันที่ 14 มีนาคม ค.ศ. 2011 อันตีโปโลได้รับการเสนอจากเบนิกโน อากีโนที่ 3 ให้เป็น "นครที่เป็นเมืองอย่างสูง" แต่กลับไม่เป็นผล

อันตีโปโลมีชื่อเสียงในด้านการแสวงบุญ จึงได้รับสมญา "นครแห่งการแสวงบุญของฟิลิปปินส์"Welcome to Antipolo City, Rizal, Philippines . Retrieved October 23, 2009. เมืองแห่งนี้มีรูปปั้นมารีย์ ซึ่งนำเข้าจากเม็กซิโกในปี ค.ศ. 1626 และประดิษฐานอยู่ที่อาสนวิหารอันตีโปโล ทำให้ชาวฟิลิปปินส์ส่วนใหญ่เลื่อมใสในคาทอลิก นับตั้งแต่ยุคอาณานิคมของสเปนAntipolocity.com – The Church. Access on October 23, 2009. การแสวงบุญที่สำคัญคือการทำพิธีในวันศุกร์ประเสริฐและวันที่ 1 พฤษภาคม นอกจากนี้ยังมีธรรมเนียมการให้ศีลแก่รถยนต์คันใหม่ที่โบสถ์ จะทำให้รถและผู้โดยสารปลอดภัยNew Car Blessing at Antipolo | Philippine Travel Blog . Retrieved October 23, 2009.

นครแห่งนี้อยู่ที่ระดับความสูงมากกว่าเมโทรมะนิลา จึงสามารถเห็นทิวทัศน์ที่งดงามโดยเฉพาะในตอนกลางคืน พืชผลผลิตที่สำคัญได้แก่ มะม่วงและมะม่วงหิมพานต์ ซึ่งได้รับความนิยมในหมู่นักท่องเที่ยว นอกจากนี้ยังมีอาหารท้องถิ่นอย่างซูมัน ซึ่งทำจากข้าวเหนียว สถานที่ท่องเที่ยวสำคัญ ได้แก่ อุทยานแห่งชาติฮีนูลูกังตักตัก ซึ่งได้รับความนิยมในช่วงฤดูร้อนInquirer.net – Hinulugang Taktak gets a P100-M makeover . Retrieved October 23, 2009.

 ภูมิศาสตร์ 
อันตีโปโลตั้งอยู่ทางตอนเหนือของจังหวัดรีซัล และอยู่บนที่ราบสูง ณ ระดับความสูง 200 เมตร ตัวเมืองมีพื้นที่ 156.68 ตารางกิโลเมตร พื้นที่ทางตอนเหนือและใต้ของเมืองเป็นป่าไม้
 
ตัวเมืองไม่มีทางออกสู่ทะเล มีอาณาเขตติดต่อกับเทศบาลซันมาตีโอและโรดรีกูซทางทิศเหนือ ติดกับเทศบาลตาไนย์ทางทิศตะวันออก ติดกับเทศบาลแองโกโน, ไตย์ไตย์ และเตเรซา ทางทิศใต้ และติดกับเทศบาลกาอินตา และเมืองมาริกินาในเมโทรมะนิลา ทางทิศตะวันตก

 ประชากร 
ในปี ค.ศ. 2015 มีประชากร 776,386 คน อัตราการเติบโตอยู่ที่ร้อยละ 4.19 ซึ่งมากกว่าอัตราเฉลี่ยทั้งประเทศที่ร้อยละ 2.04NSCB – Statistics – Population and Housing . ''Retrieved November 10, 2009.' โดยประชากรในปี ค.ศ. 2007 มีมากกว่าประชากรในปี ค.ศ. 1990 ถึงสามเท่า

ชาวเมืองส่วนใหญ่เป็นชาวตากาล็อก และส่วนน้อยเป็นชาวดูมากัต ซึ่งอาศัยอยู่ในบารังไกย์คาลาวิส และพื้นที่โบโซ-โบโซเก่า, ซันยซิโดร, ซันโฮเซ, และไกย์ซากัต ในบารังไกย์ซันโฮเซ350 Dumagats get aid . Retrieved November 10, 2009.CFCA Update November 2007 . Retrieved November 10, 2009. 

 การศึกษา 
แผนกการศึกษาดูแลเขตโรงเรียนในอันตีโปโล ซึ่งประกอบไปด้วยโรงเรียนรัฐบาล 65 แห่ง (ประถม 45 แห่ง, มัธยม 20 แห่ง) และโรงเรียนเอกชน 193 แห่ง มหาวิทยาลัย ได้แก่ มหาวิทยาลัยรีซัลซิสเต็ม และมหาวิทยาลัยพระแม่แห่งฟาติมา